Document ID: 32009R0542

KOMISIJAS REGULA (EK) Nr. 542/2009
(2009. gada 23. jūnijs)
attiecībā uz konkursa procedūras sākšanu par atbalsta piešķiršanu olīveļļas privātai uzglabāšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta a), d) un j) punktu saistībā ar tās 4. pantu,
tā kā:
(1)
Regulas (EK) Nr. 1234/2007 33. pantā noteikts, ka Komisija var izlemt pilnvarot dalībvalstu apstiprinātas iestādes, kas nodrošina pietiekamas garantijas, slēgt līgumus par pārdodamās olīveļļas uzglabāšanu nopietnu tirgus traucējumu gadījumā atsevišķos Kopienas reģionos.
(2)
Spānijā un Grieķijā, valstīs, kas kopā saražo vairāk nekā divas trešdaļas no ES ražotās olīveļļas, vidējā reģistrētā tirgus cena par olīveļļu laikposmā, kas minēts 4. pantā Komisijas 2008. gada 20. augusta Regulā (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (2), ir zem līmeņa, kas norādīts Regulas (EK) Nr. 1234/2007 33. pantā, un tas rada nopietnus tirgus traucējumus minētajās valstīs. Tā kā tiek gaidīts cenu kritums, tirgotāji atliek visus iepirkumus, kas nav steidzami vajadzīgi, un Itālijā, Francijā un Portugālē ir vērojami nopietni traucējumi tirgus darbībā.
(3)
Regulas (EK) Nr. 1234/2007 31. pantā paredzēts, ka atbalstu uzglabāšanai privātās noliktavās var piešķirt par olīveļļu un ka atbalstu Komisija nosaka iepriekš vai izmantojot konkursa procedūru.
(4)
Regulā (EK) Nr. 826/2008 izstrādāti kopīgi noteikumi privātās uzglabāšanas atbalsta shēmas īstenošanai. Saskaņā ar minētās regulas 6. pantu konkursa procedūru sāk atbilstīgi sīki izstrādātiem noteikumiem un nosacījumiem, kas minēti šīs regulas 9. pantā.
(5)
Kopējā daudzuma līmenis, kuru nepārsniedzot var piešķirt privātās uzglabāšanas atbalstu, jānosaka tādā apjomā, lai saskaņā ar tirgus analīzi tas veicinātu tirgus stabilizāciju.
(6)
Lai atvieglotu pārvaldi un kontroli saistībā ar līgumu noslēgšanu, jānosaka minimālais produkta daudzums, kas jānodrošina katram pieteikuma iesniedzējam.
(7)
Jānosaka nodrošinājums, lai panāktu, ka uzņēmēji izpilda savas līgumsaistības, un lai pasākumam būtu vēlamā ietekme uz tirgu.
(8)
Ņemot vērā tirgus situācijas attīstību pašreizējā tirdzniecības gadā un prognozes nākamajam tirdzniecības gadam, Komisijai jābūt iespējai pieņemt lēmumu saīsināt spēkā esošo līgumu termiņu un attiecīgi pielāgot atbalsta līmeni. Šāda iespēja jāparedz līgumā, kā noteikts Regulas (EK) Nr. 826/2008 21. pantā.
(9)
Saskaņā ar Regulas (EK) Nr. 826/2008 12. panta 3. punktu jānosaka laikposms, kurā dalībvalstis iesniedz Komisijai paziņojumus par visiem derīgiem piedāvājumiem.
(10)
Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Priekšmets
1. Ar šo sāk konkursa procedūru, lai noteiktu privātās uzglabāšanas atbalsta līmeni, kas minēts Regulas (EK) Nr. 1234/2007 31. panta 1. punkta b) apakšpunktā attiecībā uz olīveļļas kategorijām, kuras uzskaitītas šīs regulas pielikumā un definētas Regulas (EK) Nr. 1234/2007 XVI pielikuma 1. punktā.
2. Kopējā daudzuma līmenis, kuru nepārsniedzot var piešķirt privātās uzglabāšanas atbalstu, ir 110 000 tonnu.
2. pants
Piemērojamie noteikumi
Ja vien šajā regulā nav paredzēts citādi, piemēro Regulu (EK) Nr. 826/2008.
3. pants
Piedāvājumu iesniegšana
1. Pieteikumu iesniegšanas termiņš uz pirmo konkursa daļu sākas 2009. gada 1. jūlijā un beidzas 2009. gada 6. jūlijā pulksten 11.00 pēc Briseles laika.
Pieteikumu iesniegšanas termiņš uz otro konkursa daļu sākas pirmajā darbdienā pēc pirmā pieteikumu iesniegšanas termiņa beigām un beidzas 2009. gada 16. jūlijā pulksten 11.00 pēc Briseles laika.
2. Pieteikumi attiecas uz uzglabāšanas laiku 180 dienas.
3. Katrā pieteikumā jāietver minimālais daudzums, proti, vismaz 50 tonnas.
4. Ja uzņēmējs piedalās konkursa procedūrā par eļļu, kas atbilst vairāk nekā vienai kategorijai, vai attiecībā uz tvertnēm, kas atrodamas dažādās vietās, tad par katru atsevišķu gadījumu jāiesniedz atsevišķs piedāvājums.
5. Pieteikumus var iesniegt tikai Spānijā, Itālijā, Grieķijā, Francijā un Portugālē.
4. pants
Nodrošinājums
Pretendenti iemaksā nodrošinājumu EUR 50 apmērā par katru olīveļļas tonnu, uz kuru attiecas piedāvājums.
5. pants
Līguma termiņa saīsināšana
Komisija, pamatojoties uz tendencēm olīveļļas tirgū un tā attīstības prognozēm, saskaņā ar Regulas (EK) Nr. 1234/2007 195. panta 2. punktā noteikto procedūru var pieņemt lēmumu saīsināt spēkā esošo līgumu termiņu un attiecīgi pielāgot atbalsta apjomu. Līgumā ar izraudzīto pretendentu jāiekļauj atsauce uz šādu iespēju.
6. pants
Piedāvājumu paziņošana Komisijai
Saskaņā ar Regulas (EK) Nr. 826/2008 12. pantu visus derīgos piedāvājumus dalībvalstis Komisijai paziņo atsevišķi 24 stundu laikā pēc katra pieteikuma iesniegšanas termiņa beigām, kā minēts šī regulas 3. panta 1. punktā.
7. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 23. jūnijā

Labels: 17
19
3
6
18